CELEX: 62013CN0200
Language: fi
Date: 2013-04-16 00:00:00
Title: Asia C-200/13 P: Valitus, jonka Euroopan unionin neuvosto on tehnyt 16.4.2013 unionin yleisen tuomioistuimen (neljäs jaosto) asiassa T-494/10, Bank Saderat Iran v. Euroopan unionin neuvosto, 5.2.2013 antamasta tuomiosta

15.6.2013   
            
            
               FI
            
            
               Euroopan unionin virallinen lehti
            
            
               C 171/22
            
         Valitus, jonka Euroopan unionin neuvosto on tehnyt 16.4.2013 unionin yleisen tuomioistuimen (neljäs jaosto) asiassa T-494/10, Bank Saderat Iran v. Euroopan unionin neuvosto, 5.2.2013 antamasta tuomiosta
   (Asia C-200/13 P)
   2013/C 171/43
   Oikeudenkäyntikieli: englanti
   
      Asianosaiset
   
   
      Valittaja: Euroopan unionin neuvosto (asiamiehet: M. Bishop ja S. Boelaert)
   
      Muut osapuolet: Bank Saderat Iran, Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa unionin yleisen tuomioistuimen (neljäs jaosto) asiassa T-494/10 5.2.2013 antaman tuomion
            
         
               —
            
            
               ratkaisee asian lopullisesti ja hylkää kanteen, jonka Bank Saderat nosti riidanalaisia toimenpiteitä vastaan
            
         
               —
            
            
               velvoittaa Bank Saderatin korvaamaan neuvoston oikeudenkäyntikulut ensimmäisessä oikeusasteessa ja tässä muutoksenhaussa.
            
         
      Oikeudelliset perusteet ja pääasialliset perustelut
   
   Neuvosto katsoo, että unionin yleisen tuomioistuimen asiassa T-494/10, Bank Saderat Iran vastaan neuvosto, 5.2.2013 antamassa tuomiossa on seuraavat oikeudelliset virheet:
   
               1)
            
            
               Unionin yleinen tuomioistuin katsoi virheellisesti kanteen tutkittavaksi ottamisen osalta, että Bank Saderat saattoi vedota perusoikeussuojaan ja perusoikeuksiin liittyviin takeisiin siitä riippumatta, voitiinko sen katsoa olevan Iranin valtion ilmentymä.
            
         
               2)
            
            
               Unionin yleinen tuomioistuin katsoi virheellisesti, ettei yksi annetuista syistä rajoittavien toimenpiteiden toteuttamiseksi Bank Saderatin vastaan ollut riittävän täsmällinen.
            
         
               3)
            
            
               Unionin yleinen tuomioistuin sovelsi virheellisesti oikeuskäytäntöä, joka koskee neuvoston asiakirja-aineistossa olevien tietojen toimittamista.
            
         
               4)
            
            
               Unionin yleinen tuomioistuin katsoi virheellisesti, ettei konkreettisia syitä rajoittavien toimenpiteiden toteuttamiseksi Bank Saderatia vastaan ollut annettu sikäli kuin
               
                           —
                        
                        
                           se ei ottanut asianmukaisesti huomioon sitä, että todisteet siitä, että Bank Saderat tukee Iranin ydinaseiden levittämistoimintaa, ovat peräisin luottamuksellisista lähteistä
                        
                     
                           —
                        
                        
                           se ei ottanut asianmukaisesti huomioon viittausta Bank Saderatiin Iranin ydinaseiden leviämistoiminnan yhteydessä Yhdistyneiden Kansakuntien turvallisuusneuvoston päätöslauselmassa 1803 (2008)
                        
                     
                           —
                        
                        
                           se erehtyi katsoessaan, että neuvoston oli esitettävä yksityiskohtaisia tietoja siitä, että Bank Sedarat käsitteli kahden nimetyn yhteisön, jotka olivat mukana Iranin ydinaseiden levittämistoiminnassa, rembursseja.